
------------------------------------------------------------
Üdvözöljük!
------------------------------------------------------------

Utolsó frissítés: 2003. augusztus 11.

------------------------------------------------------------
Fontos tudnivalók az OpenOffice.org 1.1-ről
------------------------------------------------------------

A fájl legújabb, angol nyelvű verziója itt található: www.openoffice.org/welcome/readme.html
Kedves felhasználó!

Ez a fájl fontos információkat tartalmaz a programról. Olvassa el figyelmesen, mielőtt munkához látna.

Az OpenOffice.org közösség, amely ennek a terméknek a fejlesztéséért felelős, minden új tagnak örül. Ha csatlakozni szeretne az OpenOffice.org fejlesztőinek táborához, tekintse meg a következő weboldalt: www.openoffice.org/about_us/introduction.html. Szíves figyelmébe ajánljuk az OpenOffice.org munkájával kapcsolatos oldalakat is.

------------------------------------------------------------
Megjegyzések a telepítéshez
------------------------------------------------------------

Rendszerkövetelmények:

Az OpenOffice.org indításával kapcsolatos hibák (pl. egyáltalán nem indul el), sokszor a grafikus kártya beállítására vezethetők vissza. Ebben az esetben frissítse a grafikus kártya illesztőprogramját, vagy használja az operációs rendszer grafikus illesztőprogramját. A 3D objektumokkal kapcsolatos problémák az "OpenGL használata" beállítás tiltásával orvosolhatók (Eszközök -> Beállítások -> OpenOffice.org -> Nézet -> 3D nézet).

Az OpenOffice.org 1.1 egy régebbi OpenOffice.org mellé is telepíthető. Amennyiben később törölni szeretné a régebbi verziót, indítsa el az újabb verzió telepítőjét, majd válassza ki a 'Javítás' pontot. Ez biztosítja, hogy az új verzió helyesen kerüljön bejegyzésre a rendszeren. 

A másolás és beillesztés az OpenOffice.org 1.0 és az OpenOffice.org 1.1 között a vágólapon keresztül néhány esetben nem működik. Ebben az esetben a beillesztéshez válassza ki a 'Szerkesztés -> Irányított beillesztés' pontot, és válasszon egy nem OpenOffice.org formátumot, vagy nyissa meg a dokumentumot közvetlenül az OpenOffice.org 1.1-ben.

Ellenőrizze, hogy van-e elegendő szabad hely az ideiglenes könyvtárban, és ehhez a könyvtárhoz rendelkezik-e olvasási, írási és futtatási jogosultságokkal. A telepítés előtt célszerű kilépni minden egyéb programból.

------------------------------------------------------------
Indítási problémák GNOME grafikus munkakörnyezet alatt
------------------------------------------------------------

Ha problémákat tapasztal az OpenOffice.org indításakor (jellemzően GNOME alatt), hatástalanítsa a SESSION_MANAGER környezeti változót abban a parancsértelmező héjban, ahol elindítja a programot. Ennek legegyszerűbb módja az, hogy beírja az "unset SESSION_MANAGER" sort az OpenOffice.org-ot indító 'soffice' parancsfájl elejébe. A megfelelő parancsfájl az OpenOffice.org könyvtár "program" alkönyvtárában található.

------------------------------------------------------------
Fontos megjegyzések a kisegítő lehetőségekről
------------------------------------------------------------

A Java(TM) Access Bridge program egyik hibája miatt a rendszer területi beállítását "Angol (Egyesült Államok)" vagy "en-US" értékre kell állítani. Csak ezzel a beállítással működnek az olyan programok, mint a ZoomText. (Megjegyzés: a WindowEyes program nem működik az OpenOffice.org alatt, mert nem támogatja a Java Accessibility API-t.)
A telepített Java(TM) Access Bridge verzió nem működik együtt problémamentesen hagyományos Java alkalmazásokkal.

------------------------------------------------------------
A felhasználói felület betűkészletének módosítása
------------------------------------------------------------

OpenOffice.org alatt ki tudja cserélni a felhasználói felületen és a nyomtatáshoz használt betűkészleteket. Ehhez használhatja a betűkészletek cseretáblázatát, mely az Eszközök -> Beállítások -> OpenOffice.org -> Betűkészletek pont alatt található.

A felhasználói felülethez használt betűkészlet módosításához cserélje le az alapértelmezett "Andale Sans UI" betűkészletet valami másra, és jelölje be a "Mindig" négyzetet erre a cserére.

Részletes segítségért tekintse meg az OpenOffice.org súgóját.

------------------------------------------------------------
Gyorsbillentyűk
------------------------------------------------------------

Az OpenOffice.org programjain belül csak olyan gyorsbillentyű-kombinációkat lehet használni, amelyeket az operációs rendszer még nem foglalt le.  Amennyiben egy billentyűkombináció nem úgy működne, mint ahogyan az le van írva a súgóban, ellenőrizze, hogy nem foglalt-e a billentyűkombináció. Az ütközések elkerüléséhez két lehetőség van. Módosíthatja az operációs rendszer (grafikus felület) gyorsbillentyű-kombinációit vagy az OpenOffice.org kombinációit. A gyorsbillentyűk beállításához tekintse meg az OpenOffice.org súgóját, vagy használja az operációs rendszer súgórendszerét.

------------------------------------------------------------
ReiserFS fájlrendszer: Az OpenOffice.org nem indul olyan felhasználóknál, akiknek a felhasználóazonosítója (UID) 65535-nél nagyobb
------------------------------------------------------------

A 3.6-os verziónál régebbi ReiserFS fájlrendszereknél problémák lépnek fel, ha egy felhasználónak 65535-nél magasabb numerikus azonosítója van. Ilyenkor az OpenOffice.org nem tudja kitörölni a saját, ideiglenesen létrehozott fájljait, kell hozzá a rendszergazda (elsősorban a /tmp/OSL_PIPE_xxx fájlokat érinti). Emiatt az OpenOffice.org nem tud indulni. A probléma csak ReiserFS fájlrendszeren fordult elő, a 3.6-os és annál újabb verziókban azonban ki van javítva.

------------------------------------------------------------
Fájlok zárolása
------------------------------------------------------------

Alapértelmezett esetben a fájlzárolás ki van kapcsolva az OpenOffice.org programban. Bekapcsolásához be kell állítani a megfelelő SAL_ENABLE_FILE_LOCKING=1 környezeti változót, majd exportálni kell azt. A megfelelő bejegyzéseket (kikapcsolt formában) az soffice parancsfájl már tartalmazza.

Figyelem: A fájlzárolási funkció Solaris 2.5.1 és Solaris 2.7 alatt problémákat okozhat a Linux NFS 2.0-val. Amennyiben Ön ilyen környezetben dolgozik, erősen ajánlott, hogy NE használja a fájlzárolást. Ellenkező esetben előfordulhat, hogy az OpenOffice.org lefagy, miközben egy linuxos gépről NFS-en keresztül próbál megnyitni egy fájlt.

------------------------------------------------------------
Info-ZIP használata
------------------------------------------------------------

Az OpenOffice.org az OpenOffice.org telepítőjének, valamint az OpenOffice.org XML fájlformátumának tömörítéséhez az Info-ZIP programot használja. Az Info-ZIP programcsomag (ZIP, UnZip és egyéb segédeszközök) forráskódban és bináris formában szabadon hozzáférhetők, és szabadon használhatók. Különböző FTP-helyekről letölthetők, pl. ftp.uu.net:/pub/archiving/zip/*. 

------------------------------------------------------------
Használt / módosított forráskód
------------------------------------------------------------

Részleges copyright 1998, 1999 James Clark. Részleges copyright 1996, 1998 Netscape Communications Corporation.

------------------------------------------------------------
Ön is részese lehet!
------------------------------------------------------------

Az OpenOffice.org csapat ebben a fontos nyílt forráskódú projektben szívesen fogadja mindenki közreműködését.

Felhasználóként Ön máris értékes résztvevője az irodai programcsomag fejlesztési folyamatának. Szeretnénk Önt arra bátorítani, hogy ennél még fontosabb szerepet töltsön be, váljon hosszú távon is tagjává az OpenOffice.org csapatának. Ha így dönt, látogasson el az OpenOffice.org felhasználói honlapjára:www.openoffice.org

------------------------------------------------------------
Regisztráció
------------------------------------------------------------

Kérjük, szánjon egy kis időt arra, hogy a telepítést követően elvégezze a minimális termékregisztrációt. Annak ellenére, hogy a regisztráció nem kötelező, kérjük regisztrálja magát. A regisztráció által megkapott információk lehetővé teszik az OpenOffice.org közösségnek, hogy még jobbá tegye az irodai programcsomagot, és hogy még jobban megfeleljen a felhasználók igényeinek. Az OpenOffice.org közösség a titoktartási irányelveiben (Privacy Policy) közzétett minden intézkedést megtesz, hogy biztonságosan kezelje az Ön adatait. Ha a telepítéskor nem sikerült a regisztráció, itt bármikor pótolhatja: www.openoffice.org/welcome/registration-site.html 
------------------------------------------------------------
Felhasználói felmérés
------------------------------------------------------------

Létezik egy felhasználói felmérés is, melynek kérdőíve az interneten keresztül érhető el, és melynek kitöltésével szintén segíthet nekünk. A felhasználói felmérés lehetővé teszi nekünk, hogy gyorsabban haladhassunk a következő generációs irodai programcsomag szabványainak kialakításakor. Az OpenOffice.org közösség a titoktartási irányelveiben (Privacy Policy) közzétett minden intézkedést megtesz, hogy biztonságosan kezelje az Ön adatait.

------------------------------------------------------------
Hibák bejelentése
------------------------------------------------------------

Az OpenOffice.org honlapja egy hibabejelentő, -követő és -megoldó rendszert is üzemeltet, IssueZilla néven. Vegye igénybe ezt a rendszert és jelentse nekünk azokat a problémákat, melyek esetleg platform-, illetve  rendszerfüggők. A kitartó hibabejelentés nem csak az egyik legegyszerűbb, hanem az egyik legértékesebb módja annak, hogy a felhasználók segíthessék az irodai programcsomag továbbfejlesztését.

------------------------------------------------------------
Feliratkozás
------------------------------------------------------------

Íme a projekt néhány levelezőlistája, melyekre az alábbi címen iratkozhat fel: www.openoffice.org/mail_list.html
- Hírek (angolul): announce@openoffice.org *minden felhasználó számára ajánlott* (kis forgalom)
- Felhasználói kérdések (angolul): users@openoffice.org *minden új felhasználó számára ajánlott* (közepes forgalom)   
- Felhasználói kérdések (magyarul): http://www.staroffice.hu/cgi-bin/mailman/listinfo/forum *minden magyar nyelvű felhasználó számára ajánlott* (közepes forgalom)
- Honosítás (magyarul): https://lists.sch.bme.hu/wws/info/oohu *az OpenOffice.org honosításával kapcsolatos kérdések* (kis forgalom)
- Általános fejlesztői lista (angolul): dev@openoffice.org (közepes/erős forgalom)   
- Csoportmunka (angolul): groupware@whiteboard.openoffice.org (közepes forgalom)   

------------------------------------------------------------
Csatlakozzon valamelyik projekthez
------------------------------------------------------------

Ön is sokat hozzátehet ehhez a fontos nyílt forráskódú projekthez, akkor is, ha csak kevéssé ért a szoftverfejlesztéshez vagy a programozáshoz. Igen, pont Ön!

 Különböző projekteket találhat, a honosítástól kezdve a platformfüggő fejlesztésen és a csoportmunkán keresztül egészen az „igazi” magprogramozási feladatokig. Ha nincs fejlesztési tapasztalata, csatlakozzon a dokumentációs vagy a marketing projekthez. Az OpenOffice.org marketingprojektje mind a gerilla, mind a hagyományos marketing módszerekkel terjeszti a nyílt forráskódú szoftvereket. Projektjeink átlépik a nyelvi és kulturális határokat, úgyhogy Ön is csatlakozhat az „ige hirdetéséhez”, például azzal, hogy egy barátjának szól erről az irodai programcsomagról.

Amennyiben csatlakozni szeretne a Marketing-kommunikációs és Információs Hálózathoz, látogasson el ide:http://marketing.openoffice.org/contacts.html. Itt célzottan kommunikálhat országának vagy kisebb helyi közösségének sajtójával, médiájával, hatóságaival, tanácsadóival, iskoláival, felhasználói csoportjaival és fejlesztőivel.

------------------------------------------------------------
Felhasználói támogatás
------------------------------------------------------------

Amennyiben segítségre van szüksége az OpenOffice.org 1.1 irodai programcsomag használatához, látogassa meg a magyar nyelvű OpenOffice.org levelezőlista archívumát az alábbi címen:www.staroffice.hu/pipermail/forum/. Ha ott nem találja meg a választ, írjon egy e-mailt a forum@staroffice.hu listára (célszerű előtte feliratkozni a levelezőlistára :-).

Ezen kívül az OpenOffice.org honlapján is találhat fontos információkat, például a Gyakran Ismételt Kérdések (F.A.Q.) pont alatt.

------------------------------------------------------------
Minden kezdet nehéz
------------------------------------------------------------

Ha tenni szeretne valamit az OpenOffice.org projektért, annak az a legjobb módja, hogy feliratkozik egy vagy több levelezőlistára. Figyelje a hozzászólásokat, és használja az archívumot, hogy betekintést szerezzen azokba a témákba, amelyekről a listán az OpenOffice.org forráskódjának megjelenése (2000 októbere) óta szó volt. Ha úgy érzi, hogy képben van, küldjön egy rövid bemutatkozást a listára és vegyen részt Ön is az aktív levelezésben. Ha már van tapasztalata nyílt forráskódú projektekkel, tekintse meg a tennivalók listáját a www.openoffice.org/dev_docs/todos.html címen, hátha talál valamit, ahol tud segíteni.


Reméljük, hogy szívesen használja az OpenOffice.org 1.1-et, és hogy on-line is csatlakozik hozzánk.

Az OpenOffice.org közössége és magyar honosítási csapata

